proxectonos/corpus_dominio_legal_administrativo_tmp huggingface dataset:
RESOLUCIÓN do 20 de novembro de 1996, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia da corrección de erros do convenio colectivo de comercio de carpintería de ribeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/12/1996

Visto o expediente de corrección de erros do convenio colectivo de referencia que tivo entrada nesta delegación provincial o día 18-10-1996, subscrito pola comisión paritaria o día 23-9-1996, de conformidade co disposto no artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da
Administración do Estado á Comunidade Autónoma de Galicia, en materia de traballo. Esta delegación provincial,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión paritaria.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 20 de novembro de 1996.
Mª Reyes Carabel Pedreira
Delegada provincial da Coruña
Pola parte empresarial:
Domingo Lago Martínez.
Manuel Romero Senande.
Gerardo Triñanes Martínez.
Pola parte social:
Ramón Calvo Romero (UGT).
Ezequiel Cancela Martínez (CIG).
Juan María García Blanco (CC.OO.).
Reunida a comisión mixta do convenio colectivo provincial para as industrias de carpintería de ribeira, segundo o establecido no artigo 19 do convenio colectivo estatal, sendo as 18 horas do día 23 de setembro de 1996, adóptanse por unanimidade os seguintes acordos:
Que, aínda que o artigo 3º do dito convenio se remite en canto a vixencia ó convenio sectorial da madeira de ámbito estatal, publicado no BOE do 20-5-1996, no ánimo da comisión negociadora estivo presente en todo momento retrotrae-los efectos económicos do novo convenio ó 1-4-1996, data na que se extinguía a vixencia do convenio anterior.
Por todo isto e ante as dúbidas formuladas polos afectados polo convenio, esta comisión ratifícase na afirmación de que a vixencia económica do convenio se inicia o 1-4-1996 e que se estenderá ata o 31-3-2001.
No tocante ó artigo 9º do convenio colectivo provincial no que se pon como data tope de non devengarse máis polo concepto de antigüidade novos dereitos por erro mecanográfico o 31-12-1996, a data que debía poñerse neste é a que figura no convenio sectorial da madeira o 30-9-1996.
En proba de conformidade asinan esta acta os asistente.
Pola parte empresarial.
Rubricado.
Pola parte dos traballadores.
Rubricado.
Nota: o convenio colectivo ó que se refire o encabezamento afecta a provincia da Coruña
8884
CORRECCIÓN de erros.-Decreto 416/1996, do 21 de novembro, polo que se nomean os membros que compoñen o Consello Asesor de Investigación e Desenvolvemento Tecnolóxico de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/12/1996

Observados erros no Decreto 416/1996, do 21 de novembro, publicado no DOG nº 234, do 29 de novembro, cómpre efectua-la seguinte corrección:
-Na páxina 10.783, liñas 15/16, 19/20, 23/24 e 27/28, debe suprimirse a expresión «e en representación dela».
-Na páxina 10.783, liña 13, onde di: «José Luis Calvo Sanz», debe dicir: «José Luis Calvo Pumpido», e na liña 21, onde di: «José Manuel Cortizo Soñora», debe dicir: «José Manuel Cortizo Sóñora».
8967
CORRECCIÓN de erros.-Orde do 7 de marzo de 1996 reguladora das autorizacións de transporte discrecional de mercadorías, de competencia exclusiva da Xunta de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 22/07/1996

Advertidos erros na publicación da devandita orde publicada no Diario Oficial de Galicia nº 65, do 1 de abril de 1996, na súa redacción en galego, é necesario efectua-las seguintes correccións:
-Na páxina 2.987, segunda columna, no artigo 22º, letra a), onde di: «Modificación do ámbito das autorizacións por cambio de comarcal a territorial ou de local a provincial e viceversa, para vehículos ...», debe dicir: «Modificación do ámbito das autorizacións por cambio de comarcal a territorial ou de local a provincial, para vehículos ...».
5477
CORRECCIÓN de erros.-Orde do 7 de marzo de 1996 reguladora das autorizacións de transporte discrecional de viaxeiros de competencia exclusiva da Xunta de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 22/07/1996

Advertidos erros na publicación da devandita orde publicada no Diario Oficial de Galicia nº 64, do 29 de marzo de 1996, é preciso efectua-las seguintes correccións:
-Na páxina 2.948, na segunda columna, no artigo 12º, paragrafo 2, onde di: «..., sempre que o vehículo non exceda de 8 anos contados desde a súa primeira matriculación», debe dicir: «..., sempre que o vehículo non exceda de 6 anos contados desde a súa primeira matriculación».
-Na páxina 2.951, na segunda columna, no artigo 25º, letra a, onde di: «Modificación do ámbito das autorizacións por cambio de comarcal a territorial ou de local a provincial e viceversa, para vehículos ...», debe dicir: «Modificación do ámbito das autorizacións por cambio de comarcal a territorial ou de local a provincial, para vehículos ...»
5281
CORRECCIÓN de erros.-Orde do 21 de outubro de 1996 pola que se dictan disposicións para a aplicación do Decreto 331/1996, do 26 de xullo, polo que se modifica e amplía o Decreto 78/1993, do 25 de febreiro, polo que se establece o currículo da educación secundaria obrigatoria na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 05/12/1996

Observados erros na citada orde, publicada no DOG nº 234 do 29 de novembro de 1996, cómpre efectua-las seguintes correccións:
Na páxina 10.781, primeira columna, primeiro parágrafo, onde di: «organiza o currículo... e considera a avaliación», debe dicir: «organizando o currículo... e considerando a avaliación».
Na mesma páxina e columna, segundo parágrafo, onde di: «e separa o bloque de contidos... e constitúeo en materia específica», debe dicir: «separando o bloque de contidos... e constituíndoo en materia específica».
Na segunda columna primeiro parágrafo, onde di: «e considérase a avaliación de ámbalas materias por separado», debe dicir: «considerando a avaliación de ámbalas materias por separado».
Na páxina 10.782, parágrafos 2, 3 e 4, onde di: «e a consigna no primerio lugar...», debe dicir: «e consignando no primeiro lugar...».
96-8959
RESOLUCIÓN do 15 de outubro de 1996, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia do acordo da comisión mixta paritaria, en funcións de comisión deliberadora, prevista no convenio colectivo de ámbito provincial para o sector de edificación e obras públicas, para a corrección de erros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/12/1996

Visto o texto do acordo asinado o día 17 de setembro de 1996, pola comisión mixta paritaria, en funcións de comisión deliberadora, prevista no convenio colectivo para o sector de edificación e obras públicas (código 2700255), da provincia de Lugo, integrada polas representacións da Asociación Provincial de Empresarios da Construcción e das centrais sindicais UGT, USO e CC.OO., mediante o que se acorda a reparación de erros no texto do convenio, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e
no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición do dito acordo no rexistro de convenios desta delegación, así como o seu depósito.
Segundo.-Remiti-lo texto do devandito acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de outubro de 1996.
Manuel Bande Díaz
Delegado provincial de Lugo
Asistentes e representantes
Representación social
Por UGT
Adolfo Mosteirín Turia
Por USO
Carmen Arias Río
Por CC.OO.
Jesús Varela Lodeiro
Pola Asociación Provincial de Empresarios da Construcción de Lugo.
Hipólito Trinidad Losada
Ricardo Castro López
José Antonio Tosar López
En Lugo o 17 de setembro de 1996, reunida a comisión mixta paritaria do convenio colectivo de edificación e obras públicas integrada polos representantes relacionados á marxe e co fin de rectifica-los erros materiais observados no texto do dito convenio acordan, en funcións de comisión deliberadora:
Primeiro.-No artigo 35 (seguridade e hixiene no traballo), corríxese o erro padecido ó non incluí-lo apartado E), co texto seguinte:
E) Cantas outras funcións acorde a propia comisión atribuírse, encamiñadas ós seus fins.
Segundo.-Remitirlle o presente acordo de corrección de erro material á autoridade laboral, para efectos da súa publicación no DOG e no BOP.
7891
DECRETO 292/1996, do 26 de xullo, polo que se fixa a estructura orgánica da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 29/07/1996

Co obxecto de acadar unha maior eficacia na acción da Consellería de Xustiza, Interior e Relacións Laborais procede estructurar este departamento nas direccións xerais necesarias para o cum
primento das funcións que se lle encomendan, adaptándoas ás necesidades do momento presente.
Polo tanto, en virtude do disposto no artigo 4.15º da Lei 1/1993, do 22 de febreiro, da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo único.
A) A Consellería de Xustiza, Interior e Relacións Laborais estructúrase nos seguintes órganos superiores:
1. Secretaría Xeral.
2. Dirección Xeral de Xustiza e Administración Local.
3. Dirección Xeral de Relacións Laborais.
4. Dirección Xeral de Interior.
B) Queda adscrito a esta consellería o seguinte organismo autónomo: Academia Galega de Seguridade.
Disposicións transitorias
Primeira.-Mediante orde do Conselleiro de Xustiza, Interior e Relacións Laborais determinarase a adscrición dos órganos dependentes dos centros directivos afectados, como consecuencia da estructura orgánica que se fixa no artigo único, ós centros directivos correspondentes mentres non se regule por decreto a nova estructura orgánica co nivel de dirección xeral.
Segunda.-Os órganos dependentes dos centros directivos que non fosen afectados manterán a súa estructura e funcións ata que se proceda ó desenvolvemento da estructura contida no presente decreto.
Disposición derrogatoria
Quedan derrogadas cantas disposicións de igual ou inferior categoría se opoñan ó disposto no presente decreto.
Disposicións derradeiras
Primeira.-Facúltase o conselleiro de Economía e Facenda para que dicte as disposicións necesarias para a xestión dos créditos afectados pola nova estructura administrativa, sen que en ningún caso poida orixinarse incremento de gasto.
Segunda.-A Consellería de Economía e Facenda realizará as modificacións orzamentarias necesarias para lle dar cumprimento ó disposto neste decreto.
Terceira.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5780
RESOLUCIÓN do 27 de novembro de 1996 pola que se convocan unhas xornadas sobre o novo código e proceso penal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/12/1996

A Escola Galega de Administración Pública organiza unhas xornadas sobre o novo código e o proceso penal, conforme as seguintes bases:
1.-Obxecto.
Os días 19 e 20 de decembro de 1996 desenvolveranse, no salón de actos da Escola Galega de Administración Pública, unhas xornadas sobre o novo código e o proceso penal.
2.-Obxectivos.
As xornadas teñen por finalidade o estudio das consecuencias derivadas da entrada en vigor do novo Código penal, tanto desde o punto de vista do dereito procesal como desde a perspectiva da Administración pública, con especial consideración das administracións autonómicas.
3.-Contido.
Entre outros, desenvolveranse os seguintes temas:
-Competencia e tipos de procedementos. Reestructuración dos medios materiais na Administración de Xustiza.
-Execución de penas privativas de liberdade. A problemática dos arrestos de fin de semana e o seu cumprimento en depósitos municipais.
-Execución doutras penas. Responsabilidade civil das Administracións públicas.
4.-Destinatarios.
Persoal ó servicio de calquera das administracións públicas galegas e interesados en xeral.
5.-Desenvolvemento e duración.
As xornadas abriranse o xoves, día 19 de decembro, ás 16.30 horas, e rematarán, ás 21 horas do venres, día 20.
6.-Inscrición.
-Prazo: remata o luns, día 16 de decembro de 1996.
-Lugar de presentación: no rexistro xeral da Escola Galega de Administración Pública (polígono das Fontiñas, rúa de Madrid, 2-4, 15703 Santiago de Compostela). Tfno. 57 08 00. Telefax nº 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
A partir do 17 de decembro, os peticionarios poderán obter confirmación da súa posible admisión, chamando por teléfono de 10.30 a 14.45 horas, ó seguinte número: (981) 57 08 00 (ext. 229), ou ben consultando a lista de admitidos, que se expoñerá no taboleiro de anuncios da Escola Galega de Administración Pública 24 horas despois de remata-lo prazo de presentación de solicitudes.
7.-Certificación de asistencia.
Entregaráselles ó remate destas xornadas a aqueles asistentes que concorresen asiduamente a elas, e expresarase neste documento a natureza da actividade e a data da súa realización.
Santiago de Compostela, 27 de novembro de 1996.
Domingo Bello Janeiro
Director da Escola Galega de Administración Pública
8872
ORDE do 19 de novembro de 1996 pola que se amplían os prazos de xustificación dos investimentos realizados ó abeiro da do 29 de febreiro de 1996 pola que se regula a concesión de subvencións para investimentos con destino á promoción de mercados retallistas, zonas peonís-comerciais de carácter social da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/12/1996

A Consellería de Industria e Comercio dictou no ano 1996 a Orde do 29 de febreiro de 1996 pola que se regula a concesión de subvencións para investimentos con destino á promoción de mercados retallistas, zonas peonís-comerciais de carácter social (DOG nº 61, 26-3-1996) e corrección de erros (DOG nº 92, 10-5-1995).
Na devandita disposición establécese como requisito indispensable para o pagamento da axuda a
presentación, antes do 30 de novembro de 1996, da documentación acreditativa do investimento realizado.
Tendo en conta a natureza dos investimentos obxecto de subvención, e que estes supeñen, en moitos casos, un longo período na súa realización, considérase necesario amplía-lo prazo de xustificación dos investimentos levados a cabo polos solicitantes.
Na súa virtude, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos subvencionados ó abeiro da orde Consellería de Industria e Comercio do 29 de febreiro de 1996, ata o 15 de decembro de 1996.
Santigo de Compostela, 19 de novembro de 1996.
Antonio Couceiro Méndez
Consellerio de Industria e Comercio
7643
DECRETO 302/1996, do 12 de xullo, polo que se aproba o escudo heráldico e maila bandeira do Concello de Ramirás.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/07/1996

O Concello de Ramirás considerou conveniente adopta-lo seu escudo heráldico e maila súa bandeira para perpetuar, con simboloxía adecuada e conforme as normas da heráldica, os feitos máis relevantes do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de xullo de mil novecentos noventa e seis,
DISPOÑO:
Artigo 1º
Aproba-lo escudo heráldico do concello de Ramirás, que quedará organizado do seguinte xeito: de prata, nove paos ondados de azur; franco-cuartel de gules coa cruz floronada de ouro sobre o compás do mesmo e aberto dende a punta. Ó timbre, coroa real pechada.
Artigo 2º
Aproba-la bandeira do concello de Ramirás, que quedará organizada do seguinte xeito: partida a un tercio da hasta. Vermella á hasta, coa cruz e o compás de amarelo, e branca ó batente con nove paos ondados de azul.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5563
DECRETO 295/1996, do 26 de xullo, polo que se dispón que cese Julián Negredo Bravo, como director xeral de Seguridade da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 29/07/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Que cese, por petición propia, Julián Negredo Bravo como director xeral Seguridade da Consellería de Xustiza, Interior e Relacións Laborais, agradecéndolle os servicios prestados.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5770
ORDE do 12 de xullo de 1996 pola que se amplía o prazo de presentación de solicitudes fixado na Orde do 4 de marzo de 1996 pola que se regulan axudas e subvencións para a creación de empresas e a integración laboral da muller como estímulo a mullleres emprendedoras de Galicia (programa Emega).
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 29/07/1996

No artigo 8 da Orde do 4 de marzo de 1996 pola que se regulan axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega), establecíase que o prazo para a pesentación de solicitudes finaliza o 31 de xullo.
Coa finalidade de dar maior difusión a dita orde co obxecto de conseguir unha maior afluencia de mulleres que poidan acollerse ós beneficios da dita orde, é preciso proceder á ampliación do prazo inicialmente establecido.
Na súa virtude, en uso das facultades que teño atribuídas, e para a súa debida aplicación nos créditos orzamentarios para o fin para o que foron establecidos,
DISPOÑO:
Artigo único.-O prazo de presentación de solicitudes finalizará o 31 de outubro de 1996.
Santiago de Compostela, 12 de xullo de 1996.
Manuela López Besteiro
Conselleira de Familia, Muller e Xuventude
5612
DECRETO 301/1996, do 12 de xullo, polo que se crea un centro residencial para persoas maiores en Castro de Ribeiras de Lea-Castro de Rei (Lugo).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 29/07/1996

No eido da asistencia social, a Comunidade Autónoma de Galicia ten competencia exclusiva, segundo o disposto no artigo 27.23º do seu Estatuto de autonomía en concordancia co artigo 148.1º 20 da Constitución española.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia, estructurado en dous niveis de atención, primaria e especializada.
A dita norma veu regula-los servicios sociais de atención especializada dirixidos ó colectivo de persoas maiores, e establecer determinados programas e equipamentos, entre os que figuran as residencias e os centros de atención diurna, encamiñados a acada-la atención integral, a autonomía persoal e a participación social deste sector poboacional.
En desenvolvemento da lei, e co fin de garantiza-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servicios sociais e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto, e cómpre orde da consellería competente para o inicio das súas actividades.
En consecuencia, e tendo en conta que a disposición derradeira da Lei 4/1993 autoriza á Xunta de Galicia para dicta-las disposicións necesarias para o desenvolvemento e a aplicación da lei e por proposta do conselleiro de Sanidade e Servicios Sociais, logo de deliberación do Consello da Xunta de Galicia, na súa reunión do día doce de xullo de mil novecentos noventa e seis,
DISPOÑO:
Artigo único.-Créase un centro residencial para persoas maiores no lugar de Castro de Ribeiras de Lea do concello de Castro de Rei (Lugo).
Disposicións derradeiras
Primeira.-Autorízase o conselleiro de Sanidade e Servicios Sociais para o desenvolvemento e execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, doce de xullo de mil novecentos noventa e seis.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
9605557
DECRETO 297/1996, do 26 de xullo, polo que se nomea director xeral de Xustiza e Administración Local da Consellería de Xustiza, Interior e Relacións Laborais a José Rojo Salgado.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 29/07/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis.
Nomeo a José Rojo Salgado director xeral de Xustiza e Administración Local da Consellería de Xustiza, Interior e Relacións Laborais.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5709
ORDE do 23 de xullo de 1996 pola que se modifica parcialmente a do 22 de decembro de 1995, pola que se dispón a concesión de axudas a persoas físicas e xurídicas por razón de interese social ou humanitario.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1996

A disposición primeira da Orde do 22 de decembro de 1995 (DOG nº 1 do martes 2 de xaneiro de 1996), establece que a Consellería da Presidencia e Administración Pública poderá conceder axudas económicas por razón de interese social ou humanitario,
por un importe de 15.300.000 ptas., con cargo á aplicación orzamentaria 04.09.121A.480.0.
Desde o 3 de xaneiro, data da súa entrada en vigor, ata o momento presente, a cantidade de solicitudes recibidas é significativamente superior ás de anos anteriores, incremento que afecta especialmente á modalidade de interese humanitario nas que o fundamento destas axudas é o de paliar feitos imprevisibles de urxente atención, nos que os seus destinatarios requiren dunha atención perentoria na obtención de recursos. Todo iso aconsella unha ampliación da cantidade que para o ano 1996 ten establecida a Consellería da Presidencia e Administración Pública, polo que, en uso das atribucións que teño conferidas, e tendo en conta a existencia de crédito axeitado e suficiente,
DISPOÑO:
Primeiro.-A cantidade establecida na disposición primeira da Orde do 22 de decembro de 1995 amplíase nunha contía de 1.950.000 ptas., co que a Consellería da Presidencia e Administración Pública poderá conceder axudas económicas por razón de interese social e humanitario por un importe de 17.250.000 ptas. con cargo á aplicación orzamentaria 04.09.121A.480.0, existindo crédito suficiente na partida indicada nos orzamentos da Comunidade Autónoma para 1996.
Disposición derradeira
A presente orde entrará en vigor o día seguinte ó da súa publicación.
Santiago de Compostela, 23 de xullo de 1996.
Dositeo Rodríguez Rodríguez
Conselleiro da Presidencia e Administración Pública
9605681
DECRETO 296/1996, do 26 de xullo, polo que se nomea director xeral de Interior da Consellería de Xustiza, Interior e Relacións Laborais a Alfredo Sánchez Carro.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 29/07/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da
Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de xullo de mil no vecentos noventa e seis.
Nomeo a Alfredo Sánchez Carro director xeral de Interior da Consellería de Xustiza, Interior e Relacións Laborais.
Santiago de Compostela, vinteséis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5769
DECRETO 293/1996, do 26 de xullo, polo que se dispón que cese Alfredo Sánchez Carro, como delegado provincial da Consellería Presidencia e Administración Pública en Lugo.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 29/07/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro da Presidencia e Administración Pública, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Que cese, por pasar a outro destino, Alfredo Sánchez Carro, como delegado provincial da Consellería da Presidencia e Administración Pública en Lugo, agradecéndolle os servicios prestados.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5767
DECRETO 294/1996, do 26 de xullo, polo que se dispón que cese José Rojo Salgado, como director xeral de Xustiza e Interior da Consellería de Xustiza, Interior e Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 29/07/1996

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do con
selleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Que cese, por pasar a outro destino, José Rojo Salgado como director xeral de Xustiza e Interior da Consellería de Xustiza, Interior e Relacións Laborais.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5767
DECRETO 298/1996, do 18 de xullo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada C-531, treito N-540-Mandrás, clave N/OU/91.3.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/07/1996

O 4 de xullo do 1996, o conselleiro de Política Territorial, Obras Públicas e Vivenda aprobou o proxecto da obra de acondicionamento da estrada C-531, treito N-540-Mandrás, clave N/OU/91.3.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do
15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e vivenda, considerándose xustificada pola continuidade das actuacións no itinerario e pola especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaoito de xullo de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de acondicionamento da estrada C-531, treito N-540-Mandrás, clave N/OU/91.3.1.
Santiago de Compostela, dezaoito de xullo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
5554
ORDE do 26 de xuño de 1996 pola que se declara alleable unha parcela de 1.148 m aproximadamente que forma parte do predio onde se atopa o complexo deportivo Monterrei, sito no lugar do Penedo, termo municipal de Pereiro de Aguiar (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/07/1996

O artigo 10.2º da Lei 3/1985, do 12 de abril, do patrimonio da Comunidade Autónoma galega esixe, para que se produza a desafectación dos bens de dominio público da Comunidade Autónoma, acordo do Consello da Xunta, logo da instrucción do expediente pola Consellería de Economía e Facenda, por instancia da consellería interesada e sempre que se acredite a desaparición das causas xustificativas da afectación.
En cumprimento do citado precepto, o Consello da Xunta aprobou o Decreto 234/1996, do 30 de maio, polo que se desafecta do dominio público unha parcela de 1.148 m aproximadamente que forma parte do predio onde se atopa o complexo deportivo Monterrei, sito no lugar do Penedo, termo municipal do Pereiro de Aguiar (Ourense).
Por isto, unha vez adquirida natureza patrimonial e co obxecto de posibilita-lo seu alleamento, cóm
pre, segundo o artigo 24 da citada Lei 3/1985, do patrimonio da Comunidade galega, proceder á súa declaración de alleabilidade.
En virtude do anterior,
DISPOÑO:
1. Declárase alleable unha parcela de 1.148 m aproximadamente que forma parte do predio onde se atopa o complexo deportivo Monterrei, sito no lugar do Penedo, termo municipal do Pereiro de Aguiar (Ourense). Linda: ó norte co predio matriz e predio da Fundación San Rosendo; sur, nunha lonxitude de 38 metros, con camiño particular da Fundación San Rosendo; leste, con predio da dita Fundación, e oeste, co predio matriz.
2. O inmoble descrito no parágrafo anterior constitúe unha porción que se vai segregar do predio no que se sitúa o complexo deportivo Monterrei, atopándose inscrito o dito predio no Rexistro da Propiedade nº 2 de Ourense, no tomo 1.336 do arquivo, libro 88 do concello do Pereiro de Aguiar, folio 163, finca 10.435, inscrición 1ª.
3. A valoración da parcela, logo da taxación correspondente, ascende a un millón noventa mil seiscentas ptas. (1.090.600 ptas.)
Santiago de Compostela, 26 de xuño de 1996.
José Antonio Orza Fernández
Conselleiro de Economía e Facenda
5111
RESOLUCIÓN do 1 de xullo de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/787/1996, interposto por María Luisa Juncal Rey.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/1996

O día 1 de xullo de 1996 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/787/1996, interposto por María Lui
sa Juncal Rey, contra resolución do conselleiro de Educación e Ordenación Universitaria desestimatoria de recurso ordinario sobre cese da recurrente no posto de traballo que tiña acreditado.
En cumprimento do requerimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 1 de xullo de 1996.
Máximo García Serrano
Secretario xeral da Consellería de Educación e Ordenación Universitaria
3604
ORDE do 27 de xuño de 1996 pola que se declara de interese galego a fundación Junior's Centro de Altos Estudios de Galicia e se inscribe no rexistro de fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/1996

Visto o expediente tramitado por instancia da fundación Junior's Centro de Altos Estudios de Galicia para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública pola súa Orde do 19 de xuño de 1996 (DOG nº 125, do 26 de xuño de 1996), clasificou como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/83, do 22 de xuño, de réxime das fundacións de interese galego, modificada pola Lei 11/91, do 8 de novembro, de reforma da Lei 7/83, así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de
fundación e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos están conformes co establecido nos artigos 5, 6 e 7 da Lei 7/83, do 22 de xuño (DOG nº 89, do 20 de xullo de 1983), e coas demais disposicións aplicables.
Considerando que os fins e demais elementos organizativos da fundación Junior's Centro de Altos Estudios de Galicia cumpren os requisitos e condicións sinalados nos artigos 1 e 13 da mencionada Lei 11/1991 (DOG nº 219, do 12 de novembro de 1991), para a súa declaración de interese galego, así como as condicións básicas determinadas na devandita Lei 30/1994.
Considerando que o presente expediente foi promovido por persoas lexitimadas para iso, e que na súa tramitación se cumpriron os requisitos legais e regulamentarios esixidos tanto pola lexislación autonómica en materia de fundacións de interese galego, coma polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a fundación Junior's Centro de Altos Estudios de Galicia, coa conseguinte aprobación dos seus estatutos e dos demais aspectos recollidos na orde de clasificación publicada no DOG do 26 de xuño de 1996.
Segundo.-Ordena-la súa inscrición no rexistro auxiliar de fundacións deste protectorado, logo da publicación desta orde no Diario Oficial de Galicia, publicación e inscrición que teñen o carácter constitutivo que determinan os artigos 33.3º do Decreto 248/1992 e o 8 da Lei 7/83, así como o artigo 3 da referida Lei 30/1994.
Santiago de Compostela, 27 de xuño de 1996.
Celso Currás Fernández
Conselleiro de Educación e Ordenación Universitaria
5109
CORRECCIÓN de erros.-Orde do 28 de febreiro de 1996 pola que se establecen axudas económicas individuais para asistencia a actividades de formación do profesorado.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 17/07/1996

Advertido erro na devandita orde, publicada no DOG nº 54, do 15 de marzo de 1996, cómpre face-las oportunas correccións:
Na páxina 2.351, parágrafo décimo primeiro, onde di: «As citadas axudas financiaranse con cargo ó concepto orzamentario 12.04.322K.640.1 dos orzamentos da Comunidade Autónoma de Galicia, ata un límite do 6.000.000 de pesetas», debe dicir: «As citadas axudas financiaranse con cargo ó concepto orzamentario 12.04.322S.640.1 dos orzamentos da Comunidade Autónoma de Galicia, ata un límite de 2.000.000 de pesetas».
4208
CORRECCIÓN de erros.-Orde do 22 de maio de 1996, sobre delegación de competencias en órganos centrais e periféricos do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/07/1996

Advertidos erros na devandita orde, publicada no DOG nº 111, do 6 de xuño, cómpre face-las oportunas correccións:
Na páxina 5.504, artigo 6º apartados a) e d) onde di:
«a) A declaración das situacións administrativas do persoal estatutario logo de autorización da Dirección Xeral de Recursos Humanos».
«d) A concesión de comisións de servicios entre institucións sanitarias do seu ámbito territorial».
Debe dicir:
«a) A declaración das situacións administrativas do persoal estatutario».
«d) A concesión de comisións de servicio entre institucións sanitarias do seu ámbito territorial, logo de autorización da Dirección Xeral de Recursos Humanos».
5543
RESOLUCIÓN do 17 de xuño de 1996, da Dirección Xeral de Ordenación Universitaria e Centros, pola que se autoriza a impartición da profesión de auxiliar de clínica da rama sanitaria ó centro privado Vivas de Vigo, Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/1996

Examinada a solicitude formulada por Remedios Vivas de la Fuente, titular do centro privado Vivas de Vigo, pola que interesa a autorización para imparti-la profesión de auxiliar de clínica da rama sanitaria nun so ano académico, ós alumnos que posúan o título de bacharelato unificado polivalente ou equivalente.
Vista a Orde do 7 de xuño de 1989 (BOE do 23) e tendo en conta que no punto sétimo da dita orde indica que os alumnos que posúan o titúlo de bacharelato superior ou o de BUP e desexen realiza-los estudios de formación profesional de primeiro grao, poderán cursa-las materias das áreas pendentes nun só ano académico.
Esta dirección xeral, logo de informe da Dirección Xeral de Ensinanzas Profesionais e Formación de Adultos e en virtude da autorización prevista na disposición derradeira, primeira, da Orde do 20 de setembro de 1995 (DOG do 15-12), pola que se desenvolve o decreto sobre autorización de centros docentes privados, para impartir ensinanzas de réxime xeral non universitarias,
RESOLVE:
Autorizarlle ó centro privado Vivas de Vigo a impartición da profesión de auxiliar de clínica da
rama sanitaria nun so ano académico ós alumnos que teñan o título de BUP ou equivalentes.
A presente autorización non supón incremento do número de unidades autorizadas nin ampliación do concerto do dito centro.
Santiago de Compostela, 17 de xuño de 1996.
Severino Somoza Gómez
Director xeral de Ordenación Educativa e Centros
5275
ORDE do 21 de xuño de 1996 pola que se lle autoriza o cesamento de actividades de ensinanzas da área tecnolóxico-práctica de perruquería ó centro Éxtasis da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/1996

Visto o expediente promovido pola titular do centro privado homologado de perruquería Extasis, sito na Travesía de Beiramar, 2-baixo, da Coruña, en solicitude de autorización de cese de actividades.
Resultando que o dito centro foi autorizado como homologado para impartir ensinanzas da área tecnolóxico-práctica de perruquería, por Orde de 2 de setembro de 1987, e que o expediente foi tramitado pola delegación provincial, acompañado dos preceptivos informes.
Considerando que desde o curso 1993/1994 non imparte actividades docentes.
Esta consellería,
DISPÓN:
Autorizarlle o cesamento de actividades ó centro privado homologado de perruquería que se relaciona de seguido:
Provincia: A Coruña.
Concello: A Coruña.
Localidade: A Coruña.
Denominación: Extasis.
Domicilio: Travesía Beiramar, 2-baixo.
Titular: Isabel Ramírez Berbel.
Autorízase o cesamento de actividades e anúlase a súa inscrición no rexistro de centros.
Santiago de Compostela, 21 de xuño de 1996.
Celso Currás Fernández
Conselleiro de Educación e Ordenación Universitaria
Sr. Director Xeral de Ordenación Educativa e Centros
5312
ORDE do 25 de xuño de 1996 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios e organizadas polas asociacións e fundacións legalmente constituídas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/1996

Por Orde do 6 de febreiro de 1996 (DOG do 25 de marzo) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1996 e organizadas polas asociacións e fundacións legalmente constituídas que teñan nos seus estatutos como fin preferente a formación do profesorado e non teñan a consideración de movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
Primeiro.-Concederlles con cargo á aplicación orzamentaria 07.03.3221.480.0, as axudas que se relacionan no anexo desta orde.
Segundo.-O pagamento das axudas económicas farase, unha vez feita a debida xustificación, segundo instruccións recibidas da Dirección Xeral de Ordenación Educativa e Centros, que se deberá realizar ata o 10 de outubro de 1996 para as actividades que finalicen ata o 30 de setembro incluído, e ata o 10 de decembro de 1996, para as actividades que se realicen entre o 1 de outubro e o 9 de decembro incluídos.
Terceiro.-Contra esta resolución os interesados poderán interpoñer recurso contencioso-administrativo ante a Sala do Contencioso Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa poblicación no DOG.
Santiago de Compostela, 25 de xuño de 1996.
Celso Curras Fernández
Conselleiro de Educación e Ordenación Universitaria
ANEXO
-Colexio Oficial de Doutores e Licenciados de Ourense: 2 actividades: 211.000 ptas.
-Asociación de Profesores de Francés de Galicia: 1 actividade: 211.000 ptas.-MRP. Lucus: 2 actividades: 211.000 ptas.-AGAPSI: 1 actividade: 211.000 ptas.-Aula Castelao de Filosofía: 1 actividade: 211.000 ptas.-Asociación de Directores de CPs. da Coruña: 1 actividade: 211.000 ptas.-AMEFCOR: 1 actividade: 211.000 ptas.-APIGA: 5 actividades: 211.000 ptas.-CIG.: 7 actividades: 211.000 ptas.-DOLMEN: 15 actividades: 211.000 ptas.-Escola para todos: 8 actividades: 211.000 ptas.-ASPEGA: 39 actividades: 211.000 ptas.-STEG: 1 actividade: 211.000 ptas.-Quinesia: 1 actividade: 211.000 ptas.-Matinando, Asociación Cultural: 1 actividade: 211.000 ptas.-CANDEA, Asociación de Ensinantes do Salnés: 7 actividades: 211.000 ptas.-Seminario Permanente de Educación para a Paz: 4 actividades: 211.000 ptas.-Enciga: 1 actividade: 211.000 ptas.-AGPETAL, Asociación Galega de Profesores -Especializados en Técnicas de Audición e Linguaxe-Logopedia: 2 actividades: 95.000 ptas.-Espacio Educativo: 1 actividade:
95.000 ptas.
5276
ORDE do 21 de xuño de 1996 pola que se modifica a Orde do 6 de outubro de 1995 pola que se convocan axudas económicas para a realización de prácticas en empresas para alumnos que cursan ensinanzas de formación profesional de segundo grao, módulos, ciclos formativos, ensinanzas de artes aplicadas e oficios artísticos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/1996

Por Orde do 6 de outubro de 1995 (DOG do 27 de outubro) convocáronse axudas económicas para a realización de prácticas en empresas para alumnos que cursaban ensinanzas de formación profesional de segundo grao, módulos, ciclos formativos, ensinanzas de artes aplicadas e oficios artísticos.
Sendo necesario incrementa-la contía total das axudas con motivo da implantación de novos ciclos formativos de grao medio e superior que implican que un maior número de alumnos realice prácticas de formación en empresas, e resultando que é necesario tamén adecua-las aplicacións orzamentarias á partida que figura nos presupostos xerais da Comunidade Autónoma para 1996, esta consellería,
DISPÓN:
Primeiro.-Modificar no preámbulo da citada orde, na páxina 7940, primeiro parágrafo, onde di: «nas aplicacións 07.04.322P.482.04 e 07.04.322P.482.09»; polo seguinte texto: «na aplicación 07.04.322S.482.0».
Segundo.-Modifica-lo artigo cuarto da citada orde, na páxina 7941, onde di: «O pagamento destas axudas farase con cargo á aplicación 07.04.322P.482.04 e 07.04.322P.482.09 e en ningún caso a totalidade desta superará os 219.000.000 de pesetas.»; polo seguinte texto: «O pagamento destas axudas farase con cargo á aplicación 07.04.322S.482.0 por un importe máximo de 250.309.079 pesetas».
Santiago de Compostela, 21 de xuño de 1996.
Celso Currás Fernández
Conselleiro de Educación e Ordenación Universitaria
5383